ফেলুদা হিন্দিতে তৈরি হচ্ছে বটে, তবে প্রিয় চরিত্রের নাম এক থাকছে না। তালিকায় ফেলুদা-তোপসে-জটায়ু থেকে মন্দার বোস পর্যন্ত রয়েছেন যাঁদের নাম সিনেমার পাল্টে দেওয়া হবে। সন্দীপ রায় বলেন, ‘আমি হিন্দি কপিরাইট একজন বাঙালি পরিচালককেই দিতে চেয়েছিলাম। এটার একটা সুবিধা হচ্ছে, বাঙালি হলে তাঁর আসল সিনেমাটি দেখা থাকবে। আসল গল্পটিও তাঁর পড়া থাকবে। প্রদীপ সরকার যখন আমার সঙ্গে এ ব্যাপারে কথা বলেন তখন রাজি হয়ে যাই।’ কত দামে কেনা হল কপিরাইট? এ ব্যাপারে অবশ্য মুখ বন্ধই রেখেছেন সন্দীপ রায়।